钦定古今图书集成/理学汇编/文学典/第191卷 > 陶宗仪辍畊录===《诗法》=== > 《评李杜陶白四家诗》
## 钦定古今图书集成/理学汇编/文学典/第191卷 > 陶宗仪辍畊录===《诗法》=== > 《评李杜陶白四家诗》

李谪仙诗中龙也矫矫焉不受约束杜则麟游灵囿
凤鸣朝阳自是人间瑞物施诸工用则力牛服箱德
骥驾辂李亦不能为也陶渊明则逸鹤翻风闲鸥忘
海鲍明远则高鸿决汉孤鹘破霜孟东野则秋蛩草
根白乐天则春莺柳阴皆造化中一妙馀皆象龙刻
凤虽美无情无取正焉

陶宗仪辍畊录